27 omkommet i flom i India
Både hus, bruer og veier ble skylt vekk av uværet i Chungthang-regionen i delstaten Sikkim, opplyser nødhjelpsmyndighetene. Tolv av de omkomne var soldater som jobbet med veiarbeid i områdene mot grensen til Tibet. Ni grensevakter og tre ansatte i et vannkraftprosjekt har også mistet livet. I tillegg døde tre mennesker i delstaten Arunachal Pradesh. I nabodelstaten Assam er omkring 700.000 mennesker berørt av skybruddet, og det satt opp 60 evakueringsleirer for å ta hånd om ofrene. Siden 1. juni har over 600 mennesker mistet livet som følge av monsunregnet i India, ifølge innenriksdepartementet.
Flom og jordskred har kostet minst 27 mennesker livet i fjellene nordøst i India.